《小梅花 其一 感事括古语效贺东山体》
清代·陈维崧

君莫喜。羊叔子。何如铜雀台前伎。拍檀槽。横宝刀。

屠门大嚼，亦足以自豪。人生有情泪沾臆。虽寿松乔竟何益。

捋黄须。眺五湖。如此江山，应出孙伯符。伤心史。可怜子。

卿复何为尔。大江东。一帆风。来往行人，閒坐说元宗。

连昌宫中满宫竹。白项老乌暗上屋。穆提婆。萧摩诃。

且自吾为楚舞、若楚歌。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。